Document ID: /roh_data/filtered/fineweb-2-filterrobots_roh.jsonl.gz/6853

Quest proverbi derasà en l'entira Rumantschia mussa che nus na stuain betg ans agitar da mauns malnets u da laschiva tschuffa. Perfin la stalla dal retg Augias è vegnida schubregiada da Heracles cun aua. Gist ussa da primavaira vesain nus quanta aua che nus vain en noss auals e flums.
En il desert è quai different, cascadas na datti là naginas. Tar nus na fineschan quellas mai ed era l'En, pretenda la poetessa, na cumenza nagliur e na riva betg fin enten il mar. En il Forum sa fatschenta Chasper Pult cun l'impurtanza, ils maletgs ed ils simbols da l'aua en noss cultura e litteratura.